**** **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# Draft DECIZIA ETAPEI DE ÎNCADRARE

## Nr. din xx.xx.2023

Ca urmare a notificării adresate de **MUNICIPIUL VATRA DORNEI** cu sediul județul Suceava, municipiul Vatra Dornei, strada Mihai Eminescu nr.17, privind planul **„Întocmire P.U.Z. – Construcție punct salvamont pârtie Parc - Proiect creșterea calității serviciilor turistice în Bazinul Dornelor prin amenajarea punctelor salvamont, municipiul Vatra Dornei”**, propus a fi amplasat în județul Suceava, municipiul Vatra Dornei, strada Cetinei, înregistrată la APM Suceava cu nr. 7272/06.06.2023, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 (republicată) privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* ca urmare a consultării autorităţilor publice participante în cadrul şedinţei Comitetului Special Constituit din data de 06.07.2023 și a completărilor ulterioare;
* în conformitate cu prevederile art. 5 alin. 3 pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 (republicată) privind stabilirea procedurii de realizare a evaluării de mediu pentru planuri şi programe;
* în lipsa comentariilor motivate din partea publicului interesat,

**decide:**

**planul „Întocmire P.U.Z. – Construcție punct salvamont pârtie Parc - Proiect creșterea calității serviciilor turistice în Bazinul Dornelor prin amenajarea punctelor salvamont, municipiul Vatra Dornei”**, propus a fi amplasat în județul Suceava, municipiul Vatra Dornei, strada Cetinei, **necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea planului**

Terenul studiat este amplasat în **intravilanul** municipiului Vatra Dornei, în partea sudică și are **suprafața totală de 120 mp** conform documentației cadastrale.

Zona este reprezentată de funcțiuni turistice, servicii, loisir (pârtia de schi Parc, Parcul Central Veverița) și prezintă un potențial pentru devoltarea turismului la nivel local.

Prevederi ale Certificatului de Urbanism:

Folosința actuală: **fâneață**;

Destinația stabilită prin documentațiile de urbanism: **teren pentru construcții**;

Terenul studiat se află în intravilan, este situat în partea sudică a municipiului Vatra Dornei, în proximitatea Parcului Central Veverița și a pârtiei de schi Parc și face parte din UAT Vatra Dornei.

Imobilul este compus dintr-o singură parcelă identificată cu Nr. Cad. 38606, iar accesul la parcelă

se realizează de pe latura vestică prin intermediul unei alei de servitute neamenajată ce se află în legătură cu Strada Păcii.

Imobilele învecinate sunt terenuri libere sau parțial construite având clădiri cu destinația - servicii

conexe turismului, agrement și sport - închirieri echipamente de schi, instructaj schi etc. (PP+E+M).

Amplasamentul prospectat se situează la sud de râul Dorna, în treimea inferioară a zonei de versant cu expunere nord-estică. Suprafața terenului prezintă mici denivelări, panta generală a terenului în zona de versant fiind de cca 9% în zona parcelei de teren, aferentă postului salvamont.

Terenul studiat se află localizat într-o zonă în curs de dezvoltare şi construire.

Densitatea în zona de servicii adiacentă este redusă, iar incinta studiată este liberă de construcții. Zona imediat învecinată este liberă și parțial ocupată de fond construit destinat serviciilor, realizat în decursul ultimilor 10-15 ani.

Zona studiată deservește Pârtia de schi Parc cu servicii derivate și specifice acestui sport (închirieri echipamente sportive, restaurant, etc.).

**Vecinătăți:**

* **la nord**: teren aparținând domeniului public al municipiului cu Nr. Cad. 40357 - Parc Veverița liber de construcții și cale acces de servitute;
* **la est:** teren aparținând domeniului public al municipiului cu Nr. Cad. 40357 - Parc Veverița liber de construcții;
* **la sud:** teren aparținând domeniului public al municipiului cu Nr. Cad. 40357 - Parc Veverița liber de construcții;
* **la vest**: alee acces pietonal și proprietate cu Nr. Cad. 37897.

Amplasamentul studiat este învecinat pe trei laturi de Parcul Central Veverița, așadar necesarul de spații verzi este asigurat.

Conform studiului geotehnic, zona studiată nu este supusă unor riscuri naturale.

PUZ-ul a fost solicitat prin Certificatul de Urbanism nr. 23 din 27.02.2023 emis de către Primăria Municipiului Vatra Dornei.

Zona studiată este constituită dintr-un singur lot cu suprafața totală de 120 mp. **Destinația propusă** prin prezentul P.U.Z. este **IS** - **Instituții publice și servicii**. Funcțiunea propusă pe acest lot: **punct salvamont cu spații amenajate exterioare** ( spațiu verde, loc de parcare).

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Planul propune continuarea dezvoltării urbane a zonei în completare cu latura nordică a amplasamentului, unde se află zona de servicii aferente pârtiei de schi “Parc” - unul din punctele de atracție ale Municipiului Vatra Dornei.

Funcțiunea reprezentativă în arealul studiat este cea de agrement - sport, iar între funcțiunile din zonă nu sunt semnalate relații conflictuale.

**Prevederi ale programului de dezvoltare a localității, pentru zona studiată:**

Principalul obiectiv vizează studierea amplasamentului în suprafață totală de 120 mp, conturarea zonei prin stabilirea indicatorilor urbanistici și a regimului de aliniere pentru edificarea unității salvamont, având regimul de înălțime P, cu echiparea edilitară necesară funcționării.

Conform prevederilor P.U.G. și R.L.U. al Municipiului Vatra Dornei și ale Certificatului de Urbanism, amplasamentul este situat în intravilanul localității, într-o zonă preponderent rezidențială din **UTR 10 – LMr 10 – Zonă predominant rezidențială** - cu clădiri de tip rural, înglobate în oraș prin creșterea organică a acestuia.

**Utilizări permise:** locuințe individuale cu max P+2 niveluri, construcții și amenajări necesare funcțiunilor complementare locuințelor

POT – 40%

Regim de înălțime: P+2E

H max cornișă - 10 m

Aspectul exterior - compatibil cu caracterul zonei

Spații verzi și plantate - nu mai puțin de 25%

**Prin P.U.Z. + R.L.U.** se propune instituirea unei **zone de instituții publice și servicii** cu regim maxim de înălțime de **P,** cu următoarele reglementări specifice:

▪ delimitarea edificabilului față de limitele proprietății;

▪ definirea noilor indicatori urbanistici;

▪ configurarea circulației și a accesului auto, respectiv a circulației pietonale

corespunzătoare.

**BILANȚ TERITORIAL**

Suprafața terenului studiat este de 120 mp.

|  |  |  |
| --- | --- | --- |
| **BILANȚ EXISTENT** | **mp** | **%** |
| **Construcții** | **0** | **0** |
| **Circulații auto și parcaje** | **0** | **0** |
| **Circulații pietonale** | **0** | **0** |
| **Spații plantate** | **120** | **100** |
| **TOTAL TERITORIU ZONĂ STUDIATĂ** | **120** | **100** |

|  |  |  |
| --- | --- | --- |
| **BILANȚ PROPUS** | **mp** | **%** |
| **Construcții propuse** | **84** | **70** |
| **Circulații pietonale și platforme** | **18** | **15** |
| **Circulații auto și parcaje** | **13.20** | **11** |
| **Spații plantate** | **4.80** | **4** |
| **TOTAL TERITORIU ZONĂ STUDIATĂ** | **120** | **100** |

**Indici urbanistici:**

Pentru funcțiunea de locuire propusă se vor respecta următorii coeficienți de ocupare ai

terenului:

**Procent maxim de ocupare a terenului (POT) – 70%**

**Coeficient maxim de utilizare a terenului (CUT) – 0.70 mp ADC/mp teren**

*Suprafața construită considerată în calculul indicatorilor urbanistici P.O.T. și C.U.T. va include*

*și suprafața balcoanelor sau logiilor închise, indiferent de cota de nivel.*

*Această reglementare este impusă pentru a evita situația în care balconul poate fi închis*

*ulterior (participând astfel la mărirea ariei utile a construcției) dar și pentru a asigura distanța*

*minimă reglementată între clădiri necesară asigurării condițiilor optime de însorire, intimitate și*

*igienă a spațiilor de locuit.*

**REGIM DE ÎNĂLȚIME**

Regimul maxim de înălțime este **P.**

**Înălțimea maximă admisă este 4.00 m** (măsurată din punctul cel mai ridicat al terenului natural

în zona construită până la streașină/atic)

**REGIMUL DE ALINIERE AL CONSTRUCȚIILOR**

* Retragere aliniament (Regim de aliniere principal) - minimum 0.50 m - de la limita de proprietate;
* Regim de aliniere lateral - N (Regim de aliniere secundar - N) - minimum 2.20 m - de la limita de proprietate;
* Regim de aliniere lateral - S (Regim de aliniere secundar - S) - minimum 0.40 m - de la limita de proprietate;
* Regim de aliniere posterior - E (Regim de aliniere secundar - E) - minimum 0.40 m - de la limita de proprietate.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele –* ***nu este cazul****;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile* ***– nu este cazul****;*

**Alimentarea cu apă**

În zonă, pe Strada Păcii, există conductă de distribuție a apei aflată în gestiunea a S.C. Acet S.A.

Nu se acceptă folosirea soluțiilor individuale și se impune extinderea rețelei de distribuție pentru a deservi obiectivele propuse pe amplasament. Branșamentul se va executa pe baza unui proiect tehnic de branșament realizat de un specialist autorizat si aprobat de S.C. Acet S.A.

**Canalizarea**

În zona amplasamentului studiat nu există rețea de canalizare. Pe strada Păcii, există rețea de canalizare aflată în gestiunea a S.C. Acet S.A. Se propune realizarea unei rețele de canalizare de incintă ce va fi conectată la rețeaua stradală pe baza unui proiect tehnic de extindere ce va fi întocmit de un proiectant de specialitate și avizat de S.C. Acet S.A. Evacuarea apelor pluviale de pe acoperiș se va realiza prin jgheaburi și burlane, către spațiile verzi sau către bazine de colectare montate îngropat. Apele pluviale de pe drumul de acces și de pe locurile de parcare se vor colecta prin rigole și guri de scurgere, se vor filtra prin separatorul de hidrocarburi și apoi se vor deversa către bazine de retenție pentru reutilizare sau către rețeaua de canalizare.

**Alimentarea cu căldură/ gaze naturale**

În mun. Vatra Dornei nu există, încă, componente ale sistemului de distribuție gaze naturale. Alimentarea cu căldură se va realiza cu centrale termice individuale electrice sau pe combustibil solid.

**Alimentarea cu energie electrică**

În zonă există rețea electrică aflată în gestiunea DELGAZ-GRID – pe strada Păcii aproape de calea de acces a amplasamentului studiat. La faza ulterioară de proiectare, D.T.A.C., în vederea obținerii Autorizației de Construire se va solicita Avizul tehnic de racordare în baza unui proiect de specialitate realizat de către un proiectant autorizat.

Se va avea în vedere folosirea panourilor fotovoltaice ca sursă alternativă de producere a energiei.

**Accesul**

Accesul la amplasament se realizează prin intermediul aleii de servitute existente, aflată în legătură cu Strada Păcii, al cărei profil se propune spre amenajare conform cu planșele dereglementări urbanistice - zonificare funcțională, respectiv, propunere de mobilare urbană.

Se propune lărgirea și amenajarea căii de acces astfel încât să se asigure un profil după cum urmează: 2 benzi de circulație (4,00 m în total) și trotuar (1,00 m) pe o latură, cel puțin (respectând prevederile H.G. 525/1996 republicată și actualizată), cu supralărgire prentru depășire și supralărgire pentru manevra de întoarcere prevăzută la capătul aleii. Se propune ca aleea să fie semicarosabilă (ocazional carosabilă) având doar scopul deservirii punctuale necesităților specifice tipului de servicii aflate în zonă (turism cu specific sportiv - schi, agrement).

Accesul va fi destinat strict pentru deservirea instituțiilor zonei studiate, închis ciruclație publicului.

**Gospodărirea deșeurilor**

Colectarea la locul de producere a deșeurilor menajere se face în recipiente acoperite, dimensionate în funcție de cantitatea produsă, de ritmul de evacuare și de categoria în care se încadrează deșeurile menajere din imobilul propus. Deșeurile nu se colectează direct în recipient, ci într-un sac de polietilenă aflat în recipient și care să aibă un volum puțin mai mare decât volumul recipientului. Precolectarea secundară, adică strângerea și depozitarea provizorie a sacilor cu deșeuri menajere în punctele de precolectare organizată, se face în recipiente de culori diferite inscripționate cu tipul deșeurilor, dimensionate corespunzător, acoperite, prevăzute cu dispozitive de prindere adaptate modului de golire, ușor transportabile, concepute astfel încât să nu producă răniri în timpul manipulării. Administrația publică locală va asigura colectarea, îndepărtarea și neutralizarea deșeurilor menajere și stradale.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program –* ***nu este cazul****;*

e*)relevanţa planului sau programului pentru implementarea legislaţiei naţionale şi comunitare de mediu* ***– nu este cazul****;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor –* ***prin măsurile luate nu apar efecte negative remanente asupra mediului****;*

*b) natura cumulativă a efectelor –* ***nu este cazul****;*

*c) natura transfrontieră a efectelor –* ***nu este cazul****;*

*d) riscul pentru sănătatea umană sau pentru mediu (de exemplu, datorită accidentelor*) –

***nu este cazul****;*

*e) mărimea şi spaţialitatea efectelor (zona geografică şi mărimea populaţiei potenţial afectate)-*

***este redusă pe perioada execuției lucrărilor****;*

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural –* ***nu este cazul****;*

*(ii) depăşirea standardelor sau a valorilor limită de calitate a mediului –*

***este redusă pe perioada execuției lucrărilor****;*

*(iii) folosirea terenului în mod intensiv* ***– este redusă pe perioada execuției lucrărilor****;*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional-* ***amplasamentul nu este situat în interiorul sau apropierea unei arii naturale protejate****;*

**Obligaţiile titularului:**

1. Titularul are obligația de a respecta legislația de mediu în vigoare.
2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.
3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării.
4. Titularul planului are obligația de a respecta cerințele Gărzii Forestiere Suceava din Adresa nr. 16931/25.07.2023.

**Informarea şi participarea publicului la procedura de evaluare de mediu:**

-În urma publicării în ziarul județean „Monitorul de Suceava” a anunţurilor publice privindprima versiune a planului în zilele de 06.06.2023 şi 12.06.2023, până la luarea deciziei de încadrare nu au fost semnalate observaţii din partea publicului.

- În urma publicării din data de ............................, în ziarul „...........................” a anunțului deciziei etapei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina SIMINIUC**

|  |  |
| --- | --- |
| Șef Serviciu  Avize, Acorduri, Autorizații,  Adina HOBJILA | Întocmit,  Consilier Mihaela POLEACU |

|  |  |
| --- | --- |
|  |  |